Små (1,2-1,7 millimeter), avlange, brune palpebiller, brystskjoldet og dekkvingene tydelig skilt ved en innskjæring. Hodet er bredt med små, runde fasettøyne, "snuten" (clypeus) med en dyp kløft i midten. Antennene består av ti ledd, med en svakt definert, fem-leddet kølle. Palpene (munnfølerne) er mye lengre enn antennene. Brystskjoldet (pronotum) er rundte eller avrundet sekskantet, grovt punktert. Dekkvingene er ovale (litt pæreformede) med fine punktrekker.